stanford-oval/wikipedia huggingface dataset:
Ilkka Mesikämmen

| Ilkka Mesikämmen |
| --- | --- |
 Mesikämmen 1960-luvulla.
Henkilötiedot
Syntynyt: 15. maaliskuuta 1943 (ikä 81) Turku
Kansalaisuus:   Suomi
Jääkiekkoilija
Lempinimi:  Mesi
Pelipaikka:  puolustaja
Maila:  vasen
Pelaajaura
Pääsarjaura:  1959–1978
Seurat:  TPS (SMS) Ässät (SMS) Kiekko-67 (I div)
Ilkka Tapani Mesikämmen (s. 15. maaliskuuta 1943 Turku) on suomalainen entinen jääkiekkopuolustaja.
Mesikämmen pelasi urallaan TPS:ssä ja Ässissä. Turussa hän kiekkoili vuodet 1959–1967 sekä 1970–1978 ja Ässissä 1967–1970. Hän oli urallaan neljä kertaa mitaleilla. Vuonna 1976 Mesikämmen juhli ainoata mestaruuttaan, kun TPS voitti kultaa ensimmäisellä liigakaudella. Yhteensä Mesikämmen pelasi SM-sarjassa ja -liigassa 417 ottelua pistein 62+60 ja pudotuspeleissä 18 ottelua.
Mesikämmen edusti Suomea neljissä MM-kilpailuissa ja kerran olympialaisissa. Yhteensä hän pelasi 72 A-maaottelua ja teki pisteet 7+3.
Hänen poikansa Roni Mesikämmen pelasi urallaan 61 ottelua SM-liigassa. Myös Ronin poika Konsta on jääkiekkoilija. Hän aloitteli uraansa aikuisten sarjoissa KeuPa HT:n Mestis-joukkueessa keväällä 2016.
Ilkka Mesikämmen pelasi lisäksi jalkapalloa muun muassa Turun Palloseurassa, jonka riveissä hän esiintyi kolmessa Mestaruussarjan ottelussa vuonna 1963.
Saavutukset ja palkinnot

1 Suomen mestaruus (1976)
2 SM-hopeaa ja 1 -pronssi
Valinta SM-sarjan All Stars -kentälliseen (1964)
Suomen Jääkiekkoleijona #62
Muunsukupuolisuus

Sateenkaariliikkeen Pride-kulkueeseen vuonna 2014 luotu epävirallinen  muunsukupuolisten lippu.
Muunsukupuolisuus (engl. non-binarity) on sukupuoli-identiteetti, jonka omaava ihminen ei koe olevansa nainen eikä mies. Muunsukupuoliset saattavat kokea olevansa esimerkiksi sukupuolettomia, sukupuolirajat ylittäviä tai "monisukupuolisia". Jotkut muunsukupuoliset kutsuvat itseään kaksisukupuolisiksi. Muunsukupuolisen sukupuoli-identiteetissä voi olla myös ajallista vaihtelua.  Muunsukupuoliset kuuluvat sukupuolivähemmistöihin.
Muunsukupuolisuutta ei voi päätellä välttämättä ihmisen ulkonäöstä tai sukupuolen ilmaisusta. Muunsukupuolisuudella viitataan sosiaaliseen sukupuoleen (engl. gender), kun taas biologinen sukupuoli (engl. sex) perustuu pääasiassa ihmisen sukuelimiin ja kromosomeihin.
Muunsukupuolisia ei pidä sekoittaa intersukupuolisiin.
Hoito

Osa muunsukupuolisista kokee tarvitsevansa sukupuolenkorjaushoitoja. Suomen julkinen terveydenhuolto on tarjonnut  muunsukupuolisille leikkaus- ja hormonihoitoja jo yli kymmenen vuoden ajan. Hoidot edellyttävät seksuaaliterveyden häiriön diagnoosia. Helsingin ja Uudenmaan sairaanhoitopiirin alueella muunsukupuolisuuden vuoksi hoitoon hakeutui vuonna 2018 noin 400 ihmistä.
Lainsäädäntö

Juridisesti kolmas sukupuolivaihtoehto miehen ja naisen lisäksi on tällä hetkellä voimassa Bangladeshissa, Chilessä, Intiassa (2014), Itävallassa (2018), Kanadassa, Maltalla, Pakistanissa, Saksassa ja Uudessa-Seelannissa.
Yhdysvalloissa muunsukupuolinen sukupuolivaihtoehto on mahdollista saada kaikkiin virallisiin asiakirjoihin, syntymätodistus mukaan lukien. Aiemmin merkintä vaati sukupuolenkorjausprosessin ja lääkärin arvion.
Saksassa on mahdollista myös jättää sukupuolimerkintä tyhjäksi.
Suomessa juridinen sukupuoli voi olla vain joko mies tai nainen.
Lainsäädäntö > Osittainen hyväksyntä

Australia hyväksyi kolmannen sukupuolisen merkinnän (luokka X) passeihin vuonna 2011 rajaten sen intersukupuolisille. Oikeus hyväksyi väestörekisteriin määrittelemättömän sukupuolen vuonna 2014 naimattomille sukupuolenkorjaushoitoja saaneille ihmisille. Merkintää ei saa syntymätodistukseen.
Nepalissa kolmannen sukupuolivaihtoehdon voi merkitä kansalaisuusasiakirjoihin ja passeihin (2013).
Thaimaassa muunsukupuolisuus on tunnustettu perustuslaissa vuodesta 2015 lähtien, mutta sukupuolivaihtoehtoa ei voi merkitä virallisiin asiakirjoihin.
Ajokorttiin voi valita kolmannen sukupuolimerkinnän Yhdysvaltain osavaltioista Oregonissa (kesäkuusta 2017), Washingtonissa, New Yorkissa, Mainessa (2018) sekä pääkaupunki Washington D.C.:ssä. Mainessa kolmannen vaihtoehdon saa ajokortin lisäksi valittua muihin henkilötunnuksiin.
Alankomaissa oikeus myönsi asianomistajalle luvan kolmanteen sukupuolimerkintään vuonna 2018. Tuomarien mukaan olennaista muunsukupuolisuuden rekisteröinnin kannalta on hyväksyä muunsukupuolinen merkintä seuraavaksi lainsäädännössä.
Ei-kaksijakoisia sukupuolinimikkeitä

Ei-binäärisiä sukupuolia on lukuisia, mutta suomen kielelle niitä ei ole käännetty. Transsukupuolisen ja cissukupuolisen tavoin sukupuolinimikkeet muodostuvat monesti latinan- tai kreikankielisestä prefiksistä ja englanninkielisestä sanasta gender (sukupuoli). Ilman varsinaista suomennosta olevia binäärin ulkopuolella olevia sukupuolia ovat muun muassa
Agender - sukupuoleton
Bigender - kaksi sukupuolta samaan aikaan
Demigender - sekä syntymässä määritelty sukupuoli että jokin muu sukupuolikokemus.
Genderfluid - sukupuoli-identiteetti, joka vaihtuu, elää ja liikkuu. Henkilö kokee olevansa toisena päivänä mies, toisena nainen, kolmantena jotain muuta.
Nonbinary - suomennettuna "muunsukupuolinen," joka toimii myös kattoterminä kaikille ei-binääreille sukupuolille, mutta myös sukupuoli-identiteetti.tarvitaan parempi lähde
Genderfae / genderdoe - sukupuoli vaihtelee ei-maskuliinisten sukupuolien välillä.
Eri kulttuureissa esiintyviä sukupuolen moninaisuuden ilmentymiä > Fa’afafine

Fa’afafinet ovat Samoan kolmas sukupuoli ja oleellinen osa samoalaisten perinteistä kulttuuria. Fa’afafinet ovat syntymässään mieheksi määriteltyjä henkilöitä, jotka ilmentävät sekä maskuliinisia että feminiinisiä piirteitä. Tunnettuja fa’afafineja ovat Edward Cowley, Shigeyuki Kihara, Marion Malena, Fuimaono Karl Pulotu-Endemann ja Jaiyah Saelua. 1–5% samoalaisista on faʻafafineja.
Eri kulttuureissa esiintyviä sukupuolen moninaisuuden ilmentymiä > Hijrat

Etelä-Aasian kulttuureissa, suurimmaksi osaksi Intiassa ja Nepalissa kolmantena sukupuolena tunnetaan Hijrat. Suurin osa hijroista on syntynyt anatomisina poikina. Hijrat eivät identifioidu miehiksi eikä naisiksi, vaikka pukeutuvat säännönmukaisesti naisellisina pidettyihin vaatteisiin. Hijrat suorittavat tämän vuoksi molemmille sukupuolille tarkoitetut rituaalit. Hijrat kuuluvat omaan kastiinsa. Monet Hijrat asuvat Hijra-yhteisöissä, joita johtaa yhteisön guru. Vaikka monet Hijrat ovat muslimeja, monet harjoittavat samaan aikaan useaa uskontoa.  Hijrat yleensä kannattavat äitijumala Bahuchara Mataa, Shivaa tai molempia. Tunnettuja Hijroja ovat Shabnam Mausi ja Laxmi Narayan Tripathi.
Eri kulttuureissa esiintyviä sukupuolen moninaisuuden ilmentymiä > Kathoey

Kathoey-termiä käytettiin ennen intersukupuolisista henkilöistä, mutta termin käyttö muuttui 1900-luvun puolessavälissä tarkoittamaan transvestiittimiehiä, joista syntyi Thaimaalle ominainen sukupuoli-identiteetti. Thaimaassa on myös kolme sukupuolta syntymässään naiseksi määritellyille ihmisille: Tom, Dee ja heteroseksuaalinen nainen. Tunnettu kathoye on Parinya Charoenphol.
Eri kulttuureissa esiintyviä sukupuolen moninaisuuden ilmentymiä > Nandi, naisaviomiehet

Länsi-Keniassa asuvan nandi-heimon keskuudessa naisilla on vaihtoehtona tulla naisaviomieheksi toisin sanoen mieheksi yhteiskunnan silmissä. Naisaviomiesten odotetaan tulevan miehiksi ottaen kaikki miesten vastuutehtävät kuten vaimon hankkimisen ja omaisuuden jakamisen tulevalle sukupolvelle avioliiton kautta. Naisaviomiehen kanssa naimisissa olevat naiset voivat harrastaa seksiä naimattomien ja sitoutumiseen haluamattomien miesten kanssa tullakseen raskaaksi, jolloin naisaviomies toimii isän roolissa ja kasvattaa lapsen kuin omanaan.
Eri kulttuureissa esiintyviä sukupuolen moninaisuuden ilmentymiä > Travesti

Etelä-Amerikassa ja Brasiliassa travesti on henkilö, jonka sukupuoli on määritelty syntymässä mieheksi, mutta identifioi itsensä naisena. Travestien seksuaalinen suuntautuminen koskee suurimmaksi osaksi maskuliinia miehiä. Tämän takia sukupuolen ja seksuaalisen suuntautumisen katsotaan sulautuvan yhteen. Travesteja kuvataan kolmanneksi sukupuoleksi, mutta kaikki travestit eivät määrittele itseään näin. Sukupuolijakauma nähdään ennemminkin mies/ei-mies-jakaumana kuin mies/nainen-jakaumana.
Eri kulttuureissa esiintyviä sukupuolen moninaisuuden ilmentymiä > Two-spirit, kaksihenkiset

Two-spirit on yleistermi Pohjois-Amerikan alkuperäiskansojen sukupuolille ja sukupuoliroolille, joita kutsuttiin myös nimellä berdaches. Yleisesti termi tarkoittaa henkilöä, jonka keho vaihtelevasti ilmaisee maskuliinista tai feminiinistä henkeä. Kaksihenkisiä on dokumentoitu olevan yli 130 heimossa jokaisessa Pohjois-Amerikan osassa. Tunnettuja two-spirit-sukupuolisia ovat Alec Butler, Chrystos, Waawaate Fobister ja Massey Whiteknife.
Eri kulttuureissa esiintyviä sukupuolen moninaisuuden ilmentymiä > Waria

Warioilla on perinteinen kolmannen sukupuolen rooli Indonesiassa. Lisäksi bugien kulttuurissa Sulawesilla on kuvattu olevan kolme biologista sukupuolta (uros, naaras, intersukupuolisuus) sekä viisi sukupuolta määrättyine sukupuoliroolineen.
Suomessa

Ensimmäinen muunsukupuolisuus-diagnoosi asetettiin Suomessa vuonna 2004, jolloin julkisessa terveydenhuollossa oli jo tarjolla kirurgista ja hormonaalista hoitoa myös muunsukupuolisille.
Suomessa käytettiin muunsukupuolisuudesta aiemmin termiä transgender. Termistä luovuttiin kuitenkin sen vuoksi, että transgender-termillä tarkoitetaan englannin kielessä muunsukupuolisen sijaan transsukupuolista. Tutkija Siiri Porkkalan mukaan muunsukupuolisuuden ympärillä on filosofisen tiedon tyhjiö, koska sukupuolen metafysiikkaa on pitkään tarkasteltu ymmärtämällä heidät miehiksi ja naisiksi.
Suomessa > Syrjintäkielto

Vuoden 2015 tasa-arvolain uudistus laajensi sukupuoleen perustuvan syrjinnän kiellot koskemaan myös syrjintää sukupuoli-identiteetin ja sukupuolen ilmaisun perusteella. Tämä tarkoittaa, että myös muunsukupuolisuus on huomioitava oppilaitoksissa, työpaikoilla ja viranomaistilanteissa.
Tasa-arvovaltuutettu katsoi vuonna 2023, että salolainen alakoulu oli toiminut oikein, kun se kielsi oppilasta tekemästä kangaskassia, jonka tekstissä olisi lukenut  että sukupuolia on kaksi. Tasa-arvovaltuutetun lausunnossa todettiin, että Mikäli oppilaitos tai opetuksen järjestäjä ei ryhtyisi käytettävissä oleviin toimiin estääkseen häirinnän tai syrjinnän jatkumisen, syyllistyisi oppilaitos tai opetuksen järjestäjä tasa-arvolaissa kiellettyyn syrjintään.
Skolioseksuaalisuus

Skolioseksuaalisuus eli transsuuntautuneisuus tarkoittaa seksuaalista suuntautumista, jossa henkilö kokee seksuaalista vetovoimaa muunsukupuolisia ja transsukupuolisia kohtaan. Skolioseksuaalisuus on lähellä panseksuaalisuutta, jossa henkilön seksuaalinen mielenkiinto kohdistuu ihmiseen tämän sukupuolesta riippumatta. Skolioseksuaalisuus voi tarkoittaa ja eri asioita ja ilmetä eri tavoin eri ihmisille. Osa skolioseksuaaleista kokee vetoa erityisesti transsukupuolisiin, osa muunsukupuolisiin.
Tunnettuja henkilöitä

Tunnettuja ei-binäärisiä sukupuolen edustajia ovat muun muassa
Olly Alexander - englantilainen laulaja-lauluntekijä
Justin Vivian Bond - yhdysvaltalainen laulaja-lauluntekijä
Demi Lovato - yhdysvaltalainen laulaja-lauluntekijä ja näyttelijä
Miley Cyrus (genderfluid) - yhdysvaltalainen näyttelijä ja laulaja-lauluntekijä
Angel Haze (agender) - yhdysvaltalainen rap-artisti
Eddie Izzard - englantilainen stand up-koomikko ja näyttelijä
Janae Kroc (genderfluid) - yhdysvaltalainen kehonrakentaja
Jiz Lee (agender) - yhdysvaltalainen pornonäyttelijä ja aktivisti
Jack Monroe (non-binary transgender) - englantilainen kirjailija, toimittaja ja aktivisti
Nemo - sveitsiläinen laulaja ja muusikko
Richard O'Brien - englantilainen näyttelijä
Camille Paglia - yhdysvaltalainen kirjailija
Genesis P-Orridge - englantilainen laulaja-lauluntekijä ja taiteilija
Marieke Lucas Rijneveld - alankomaalainen kirjailija
Ruby Rose (genderfluid) - australialainen malli ja näyttelijä
Shamir (genderqueer) - yhdysvaltalainen laulaja-lauluntekijä
Sam Smith - englantilainen laulaja-lauluntekijä
Tilda Swinton - skotlantilainen näyttelijä
Rae Spoon - kanadalainen muusikko
Amandla Stenberg (non-binary) - yhdysvaltalainen näyttelijä ja malli
Bambie Thug - irlantilainen laulaja-lauluntekijä
Hida Viloria (genderfluid) - yhdysvaltalainen kirjailija ja aktivisti
Tunnettuja muunsukupuolisia suomalaisia ovat muun muassa näyttelijä Elsi Sloan, kirjailija Katariina Souri, tähtitieteilijä Anne Liljeström, näyttelijä Pietu Wikström, artisti Ronja Stanley, voimanostaja Emmeth Salo ja aktivisti Panda Eriksson.
Aiheesta muualla

Wikimedia Commonsissa on kuvia tai muita tiedostoja aiheesta .
Inkeri Tanhua, Sinikka Mustakallio, Marita Karvinen, Maarit Huuska & Milla Aaltonen: Tietopaketti sukupuolen moninaisuuden huomioimisesta oppilaitoksille, työpaikoille ja viranomaisille (pdf)  13.5.2015. Sosiaali- ja terveysministeriö. Arkistoitu 5.11.2016. Viitattu 5.11.2016.
Sukupuolen moninaisuus  29.12.2015. Tasa-arvotiedon keskus Minna. Viitattu 5.11.2016.
Sukupuolen moninaisuus Suomen Setlementtiliitto. Arkistoitu 5.11.2016. Viitattu 5.11.2016.
Sukupuolena ihminen sukupuolenaihminen.fi. Viitattu 3.11.2016.
Virtually Invisible - Exploring the non-binary (YouTube-video)  12.9.2015. Virtually Invisible. Viitattu 1.2.2017. (englanti)
Sumu - muunsukupuolinen nuori (YouTube-video)  1.2.2017. SetaFinland. Viitattu 1.2.2017.
Olen sukupuoleton: Viima Lampinen ajetaan pois sekä naisten että miesten vessasta (Artikkeli)  29.1.2017. YLE Uutiset. Viitattu 29.1.2017.
Tähtitieteilijä Anne Liljeström ei ole nainen eikä mies – ”Harva ymmärtää kunnolla, mistä muunsukupuolisuudessa on kyse” (Artikkeli)  8.12.2016. Helsingin Sanomat. Viitattu 8.12.2016.
Kolmannen sukupuolen voi valita
  Pelkästään intersukupuoliset voivat valita kolmannen sukupuolen
  Kolmas sukupuoli on ensisijainen muille kuin naisille ja miehille
  Kolmas sukupuoli on ensisijainen pelkästään intersukupuolisille
  Kolmatta sukupuolta ei ole juridisena sukupuolena / tuntematon
Tšuhloma

| Tšuhloma Чухлома |
| --- | --- |
 vaakuna
Valtio:  Venäjä
Subjekti:  Kostroman alue
Piiri:  Tšuhloma
Pinta-ala:  
 – Kokonaispinta-ala:  7 km²
Korkeus:  180 m
Väkiluku (2010):  5 525
 – Väestötiheys:  790 as./km²
Aikavyöhyke:  UTC+3 (MSK)
 
 www.chukhloma.ru 
Infobox OKVirheellinen NIMI-arvo: 
Tšuhloma (ven. Чухлома́) on kaupunki Kostroman alueella Venäjällä. Se sijaitsee Tšuhlomskoje-järven rannalla 171 kilometriä Kostromasta koilliseen. Kaupunki on Tšuhloman piirin keskus. Asukkaita on 5 500 henkeä (vuonna 2010).lähde?
Venäläisten kronikoiden mukaan Tšuhloma oli olemassa jo 900-luvulla. Vuodesta 1381 lähtien se tunnetaan Galitšin ruhtinaskuntaan kuuluneena kaupunkina. 1400-luvun puolivälissä se liitettiin Moskovan ruhtinaskuntaan. Vuonna 1778 Tšuhlomasta tuli Kostroman lääniin kuuluneen kihlakunnan keskus. 1600–1800-luvuilla se oli huomattava kauppakaupunki.
Nykyään kaupungissa toimii puunjalostuslaitos ja meijeri. Nähtävyyksiä ovat vuonna 1730 rakennettu Neitsyt Marian taivaaseen astumisen kirkko, Kristuksen kirkastumisen katedraali (1746) sekä koristeelliset puiset asuintalot. Kaupungin pohjoispuolella Tšuhlomskoje-järven rannalla sijaitsee 900-luvun linnamäelle 1300-luvulla perustettu Avramijevo-Gorodetskin luostari.
Aiheesta muualla

Wikimedia Commonsissa on kuvia tai muita tiedostoja aiheesta .
Tšuhloman kaupungille omistettu sivusto (Arkistoitu – Internet Archive) (venäjäksi)
Kostroman alueen kaupungit
Hallinnollinen keskus: Kostroma

Bui | Galitš | Kologriv | Makarjev | Manturovo | Neja | Nerehta |  Šarja | Soligalitš | Tšuhloma | Volgoretšensk
Häyhäsi

Häyhäsi (ven. Суссары, Sussary), oli inkeriläinen kylä, joka kuului Venjoen luterilaiseen seurakuntaan. Häyhäsi sijaitsi kirkonkylästä koilliseen, lähellä Suosaaren kylää. Nykyään entisen kylän alue kuuluu Puškinin piiriin.
Perimätiedon mukaan kylän perusti muualta paenneet inkeriläiset 1700-luvun alussa,  Suuren Pohjan Sodan aikana.
Vuonna 1849 kylässä asui 109 ihmistä (53 miestä ja 56 naista), kaikki inkeriläisiä (savakoita). 1900-luvun alusta Suosaaressa toimi suomenkielinen koulu, joka oli sekä Häyhäsin, että myös Länkiojan ja Hyvösin kylien yhteinen.
Vuonna 1926 kylässä oli 30 taloa ja 156 asukasta, kaikki inkeriläisiä. Häyhäsin suurin suku oli Häyhänen. Muita isoja sukuja olivat Jämsä, Kasukka, Rautalainen, ja Sintonen.
Toisen maailmansodan aikana Häyhäsi sijaitsi rintamalinjalla ja tuhoutui täysin. Asukkaat joutui Leningradin saartoon ja maaliskuussa vuonna 1942 heitä karkotettiin: vietiin Laatokan jään kautta läheiselle rautatieasemalle ja sieltä jälleen Siperiaan. Sodan jälkeen kylän alue jäi autioksi.
George North

| George North |
| --- | --- |
 George North
Henkilötiedot
Syntynyt: 13. huhtikuuta 1992 King's Lynn, Englanti, Iso-Britannia
Kansalaisuus:   Wales
Uran tiedot
Pituus:  193 cm
Laji:  rugby union
Seura:   Northampton Saints
Kilpauran kesto:  2010-
 Tietolaatikko päivitetty 10. helmikuuta 2015 
George Philip North (s. 13. huhtikuuta 1992 King's Lynn, Englanti) on waleslainen rugby union -pelaaja. Hän edustaa Englannin valioliigassa pelaavaa Northampton Saintsia. North on 193 senttimetriä pitkä ja painaa 109 kilogrammaa.
Seurajoukkueura

North on edustanut Northampton Saintsia huhtikuusta 2013 asti. Vuodet 2010–2013 hän edusti walesilaista Pro 12 -sarjassa pelaavaa Scarletsia tehden 45 pelissä 70 maalia. Vuonna 2010 hän pelasi ammattilaisuransa ensimmäisessä seurassa, Walesin pääsarjan Llandoveryssä. North voitti Saintsin kanssa Englannin valioliigan mestaruuden kaudella 2013–2014, kun finaalissa kaatui Saracens.
Maajoukkueura

North on pelannut Walesin rugby union -maajoukkueessa vuodesta 2010 asti. Hänestä tuli nuorin debyytissään maalin tehnyt pelaaja, kun hän osui maaliin debyyttiottelussaan Etelä-Afrikkaa vastaan.
Vuonna 2013 North pelasi kolme ottelua British and Irish Lions -joukkueessa.
Muuta

Northin isä on kotoisin Englannista ja äiti Walesista. Hänen tyttöystävänsä on ratapyöräilyn maailmanmestari Becky James.
Plan S

Plan S on alkujaan syyskuussa 2018 annettu julkilausuma tiedejulkaisujen avoimen saatavuuden nopeasta edistämisestä. Vilkkaan keskustelun jälkeen julkaistiin toukokuussa 2019 tarkennettu, palautetta huomioinut suunnitelma. Julkilausuma edellyttää, että valtiollisesti rahoitettujen tutkimusorganisaatioiden tieteentekijät ja tutkijat siirtyvät vuoteen 2021 mennessä julkaisemaan työnsä avoimissa tiedejulkaisuissa, avoimilla alustoilla tai kaikkien luettavissa olevissa viiveettömissä julkaisuarkistoissa. Tavoitteen saavuttamiseksi Plan S -hankkeelle on asetettu kymmenen periaatetta, joiden puolesta tukijat sitoutuvat toimimaan.
Plan S -julkilausuman laati alkujaan 11 Euroopan maan keskeisen tiedeorganisaation ja -rahoittajan muodostaman ryhmittymä (cOAlition S). Kirjaimen S voidaan tulkita viittaavan englannin kielen sanoihin 'science' (tiede), 'speed' (vauhti), 'solution' (ratkaisu) tai 'shock' (äkkimuutos). Julkilausumaa rahoittavat muun muassa Euroopan komissio ja Euroopan tiedeneuvosto. Julkilausuman rahoittajiin on sittemmin liittynyt useita uusia organisaatioita, kuten Suomen akatemia, Maailman terveysjärjestö (WHO) ja Bill ja Melinda Gatesin säätiö. Rahoittajien ohella mukana on useita muita tukijoita (organisaatioita) ja nimettyjä sanansaattajia (tieteentekijöitä).
cOAlition S -ryhmittymä toimii yhteistyössä esimerkiksi Directory of Open Access Journals (DOAJ) -tiedejulkaisuluettelon kanssa. Julkaisuluetteloon ei vielä loppuvuonna 2019 ollut liitetty monia avoimesti julkaistuja suomalaisia tiedejulkaisuja.
Julkilausuman pääperiaatteet

Tutkimusjulkaisujen nopean avoimuuteen siirtymisen edistämisen ohella:
Tutkimusten tekijänoikeus säilyy kirjoittajilla tai heidän organisaatiollaan. Kaikki julkaisut julkaistaan avoimilla lisensseillä, mieluiten Creative Commons Nimeä -lisenssillä (CC BY), jotta Berliinin julistuksen (2003) mukainen tieteen avoimuus täyttyy;
Rahoittajien tulee kehittää korkeatasoisille avoimen saatavuuden julkaisuille, alustoille ja julkaisuarkistoille vankat ehdot ja vaatimukset;
Jos korkeatasoisia avoimia tiedejulkaisuja tai alustoja ei vielä ole olemassa, tukijatahot koordinoidusti perustavat ja tukevat sellaisia tarpeen vaatiessa; tarvittaessa tuetaan myös avoimuutta edistäviä perusrakenteita;
Rahoittajat kattavat yksittäisten tutkijoiden sijaan mahdollisesti vaadittavat avoimien tiedejulkaisujen maksut; tunnustetaan, että kaikkien tutkijoiden pitää voida julkaista työnsä avoimella tavalla (open access);
Rahoittajat tukevat useanlaisia avoimen tiedejulkaisujen ja alustojen liiketoimintamalleja. Jos julkaisumaksuja peritään, niiden on oltava annattujen julkaisupalvelujen mukaisia ja maksujen rakenteen on oltava läpinäkyviä markkinoiden ja rahoittajien informoimiseksi maksujen mahdollisen standardoinnin ja maksukattojen asettamiseksi;
Rahoittajat rohkaisevat viranomaisia, yliopistoja, tutkimuslaitoksia, kirjastoja, akatemioita ja tieteellisiä yhdistyksiä yhdenmukaistamaan strategiansa, toimintaperiaatteensa ja käytäntönsä erityisesti avoimuuden varmistamiseksi;
Edellä esitettyjä periaatteita on sovellettava kaikentyyppisiin tieteellisiin julkaisuihin, mutta selvää on, että siirtyminen monografioiden ja kirjojen luvuissa avoimuuteen kestää pitempään ja edellyttää erillistä ja asianmukaista menettelyä;
Rahoittajat eivät tue julkaisemisen hybridimallia. Rahoittajat voivat kuitenkin taloudellisesti osallistua tällaisiin järjestelyihin selkeästi määritellyn siirtymäkauden puitteissa;
Rahoittajat seuraavat sääntöjen noudattamista ja rankaisevat periaatteiden vastaisesti toimivia edunsaajia;
Rahoittajat sitoutuvat arvioimaan tutkimustuotoksia rahoituspäätösten aikana niin, että työn sisällölliset ansiot ovat keskeisiä eivätkä julkaisukanavan ominaisuudet, kuten lehden vaikutuskerroin tai muut mittaustulokset tai kustantaja.
Plan S -julkilausuman tukijat > Rahoittajat > Ylikansallisia organisaatioita

Euroopan komissio, ja sen Euroopan tiedeneuvosto;
Maailman terveysjärjestö (WHO) ja sen Trooppisten sairauksien tutkimus- ja koulutusohjelma (TDR)
Aligning Science Against Parkinson
Plan S -julkilausuman tukijat > Rahoittajat > Kansallisia organisaatioita

Alankomaat: Netherlands Organisation for Scientific Research (De Nederlandse Organisatie voor Wetenschappelijk Onderzoek, NWO);
Britannia: United Kingdom Research and Innovation; Wellcome Trust
Etelä-Afrikka: The South African Medical Research Council (SAMRC);
Itävalta: Austrian Science Fund (Der Wissenschaftsfonds, FWF);
Irlanti: Science Foundation Ireland;
Italia: Istituto Nazionale di Fisica Nucleare;
Jordania: Higher Council for Science and Technology
Luxemburg: Luxembourger National Research Fund (Fonds national de la recherche, FNR);
Norja: Research Council of Norway (Forskningsrådet);
Puola: The National Science Centre (Narodowe Centrum Nauki, NCN);
Ranska: Agence Nationale de la Recherche (ANR);
Ruotsi: Swedish Research Council for Sustainable Development (Formas); Swedish Research Council for Health, Working Life and Welfare (Forte); Vinnova
Sambia: National Science and Technology Council;
Slovenia: Slovenian Research Agency (Javna agencija za raziskovalno dejavnost Republike Slovenije);
Suomi: Suomen Akatemia;
Sveitsi: Swiss National Science Foundation, SNSF.
Yhdysvallat: Bill ja Melinda Gatesin säätiö.
Plan S -julkilausuman tukijat > Tukijoiksi ilmoittautuneita > Ylikansallisia organisaatioita

All European Academies (ALLEA);
Afrikan tiedeakatemia (African Academy of Sciences, AAS);
Confederation of Open Access Repositories;
DARIAH-EU
EEA and Norway Grants (Islanti, Lichtenstein ja Norja)
Eurodoc
European Molecular Biology Organization (EMBO);
EU-Life;
European University Association;
Faculty of 1000;
Fair Open Access Alliance;
League of European Research Universities (LERU);
Ligue des Bibliothèques Européennes de Recherche (LIBER);
Marie Curie Alumni Association
Open Access Scholarly Publishers Association (OASPA);
OpenAIRE;
SPARC Europe;
Yhteinen julkilausuma (113 instituuttia 37 valtiosta ja 5 mantereelta);
Young Academy of Europe
Young European Research Universities Network (YERUN)